
Memoriei Generalului I. Jitianu 
şi tuturor celor cari au pregătit, 
făurit şi trăit marea Epopee a 
întregirei Neamului, închin, pios, 
această modestă lucrare. 
























Cuvânt de introducere 


Rugat de distinsul autor , să pun un cuvânt în 
fruntea acestei cârti, o fac cu mare plăcere . Sânt 
fericit şi-i mulţumesc că mi-a dat ocaziunea să fiu 
primul cititor al acestei preţioase lucrări, care — 
după cum însuş autorul precizează în prefaţă — nu 
conţine o expunere istorică a celor 20 ani de după 
război , ci evenimentele anului 1919, văzute după 
20 ani. , 

O l uerar& (Oo rn &morativă 1/niversity Library Cluj 

Evocarea zilelor frumoase, în cari Banatul româ¬ 
nesc, cu o clipă în urma Ardealului, a văzut răsă¬ 
ritul soarelui; a zilelor de bucurie, de sărbătoare ce 
nu mai contenea; a îmbrăfişerii dintre fraţi, a marei 
Uniri, despre care nimeni nu credea, că aşa de cu¬ 
rând şi atât de crunt o s'o tulbure luptele de partid, 
ce au urmat 20 ani... Desigur, nimeni nu-şi închi¬ 
puia că vieafa noastră în România-Mare va fi nu¬ 
mai joc şi veselie, — nu, eram conştienţi de greu¬ 
tăţile inerente consolidării noului Stat naţional; totuş 
prea urîte au fost luptele, prea mari patimile, ca să 
nu le detestăm din tot sufletul şi să nu simţim cea 
mai mare mulţumire, că au trecut...! 

Venifi deci, iubiţi cititori, să ne întoarcem privirea 
spre zările luminoase ale începutului; aceasta să ne 

întărească pentru stilete ce urmeastă. Căci dacă în 
cei 20 ani ne-am certat numai ca nişte copii răi, 
neavând griji mai serioase, — momentele prin cari 
trecem astăsti, sunt de natură de a ne tresti la o 
realitate mai serioasă, în fa(a căreia vom fi iarăş 
strîns um'fi şi vom jura cu poetul: 

Murim mai bine *n luptă, cu glorie deplină, 

Decât să fim sclavi iarăş in vechiul nost* pământ! 

Teatrul evenimentelor ce reînvie pe paginile acestei 
broşuri\ e Lugojul. Da, pentrucă Lugojul era metro¬ 
pola românească a Banatului şi ar fi avut dreptul 
să rămână în acest rol şi pe mai departe; Lugojul 
e centrul acelei regiuni care leagă Banatul de restul 
tării; la Lugoj s’a organizat prima administraţie a 
Banatului. La 1919 Lugojul era ceva în Banat! 
Astăzi?... Vai, ce departe am ajuns! 

Dar să o lăsăm aceasta: aibă Lugojul mulţumirea; 
că trecutul lui totuşiPu poate) fi negal Va da Dum¬ 
nezeu să se mai scfiimbe şi viitorul! 

Evocările din această carte ni le oferă autorul care 
în calitate de tinăr ofiţer şi de ziarist însufleţit\ a 
trăit împreună cu noi, acele evenimente! Toată 
recunoştinţa noastră d-tui AL Georgescu-Vâlcea, azi 
magistrat la Tribunalul Lugoj, pentru această lucrare. 
Şi onoare tuturor lugojenilor şi bănăţenilor, cari 
înţeleg să-i primească opera cu atenţiunea cuvenită! 
Va fi un îndemn poate şi pentru continuarea acti¬ 
vităţii de acest fel. Să dea Dumnezeu! Doar noi 
avem nevoie de multe-multe învăţături şi cel mai 
bun dascăl e Istoria. 

Historia est vitae magistral 

Pcepos.it N. Brînseu 

Cuvânt înainte 


Acei ce cred că vot găsi îu acest opuscul ' conside- 
raţiuni de ordin politic ; economic sau administrativ, 
vor rămâne înşelaţi în aşteptările lor. 

Lucrarea de fată, nu năzueşte a înfăţişa un tablou 
de progresul realizat de această provincie, în decursul 
celor 20 de ani de la realipirea ei la Patria-Mamă, 
nici de a reda o sinteză a înfăptuirilor matei ia liza te 
de administraţia românească în acest răstimp de 
vreme. 

seu autorizaţi s'o facă, dispunând de materialul 
documentar şi statistic necesar unei asemenea în¬ 
tocmiri. 

Ca unul, ce am luat efectiv parte şi am trăit marile 
şi neuitatele clipe ale intrării oştirei româneşti în 
Banatul cutropit de Sârbi, din Iulie 1919 încerc doar 
a fixa pe hârtie, din fărimiturile amintirilor şi din 
notele mele de atunci, toată ambianta acelor zile 
de neuitat, tot elanul frăţesc cu care Bănăţenii au 
primit trupele, entuziasmul multimei, ca şi sărbăto¬ 
rirea oficialităţii. 

Am purces la aceasta, din îndemnul curat, de a 
smulge uitărei, câteva pagini de istorie, de a evoca 
celor ce au trăit acele clipe, fiorii măreţiei şi ai bu¬ 
curiei de atunci şi de a pildui generaţiilor viiioare. 

mărturia unei fraternităţi ce trebue să rămâe indes¬ 
tructibilă, fiindcă istoria, în ultimă sinteză, nu e 
altceva de cât retrăirea în timp şi în spaţiu, a ma¬ 
rilor bucurii şi a sfintelor jertfe, ce fixează în comu¬ 
nitatea unui neam, actualitatea, de trecut, sub specie 
aeternitatis ,. 

Autorul 


BCU Cluj / Central University Library Cluj 

Lugojul 

In trecutul istoric al Banatului, provincie autentic 
românească, mărturisind atât prin specificul ei de 
limbă, port şi datini, cât şi prin vestigiile antichitatei 
romane, ce râsâr de subt mâlul vremei, la orice pas, 
obârşia pur latină a populaţiei sale autohtone — 
Lugojul, a jucat acelaş mare rol naţional, ca şi Blajul 
pentru Ardeal. Acest fapt, este deplin recunoscut de 
unanimitatea conştiinţelor bănăţene şi a trecut în 
legendă, subt înfăţişarea de zicală populară: 

BCW/CîKy// tomâii ca ^bânâfăa^ Cluj 

Bânafean ca Lugojean*. 

Focar de ardent românism, altar în care sa păstrat 
cu sfinţenie şi s’a cultivat cu orgoliu, tradiţia naţio- 
nalitatei romane, acest oraş, în majoritate românesc, 
cu aşezarea sa pitorească, pe malul Timişului, în 
inima celor mai mânoase şi mai alogene regiuni 
româneşti — ţinutul Caraş-Severinului, bogat în amin¬ 
tiri istorice, — privind cu legitimă mândrie şi satis¬ 
facţie, trecutul său de lupte şi de dârză rezistentă, 
se poate intitula, cu drept cuvânt, a doua Roma 
mică, a neamului nostru, răsfirat dincoace şi dincolo 
de Carpati. — Apropierea de Vechiul Regat, con- 
tinuile infiltratiuni de elemente româneşti de peste 
Dunăre, din ţinutul viguros şi curat al Olteniei (fericit 
fenomen de osmoză, care a mărit potenţialul rassial), 
structura temperamentală, plămada de dârzi luptă¬ 
tori a Bănăţenilor (renumiţii grănicerii ai Mariei- 

Terezii), au făcut ca Banatul să reprezinte totdeauna, 
în lupta contra desnationalizării vechiului regim 
asupritor, maghiar, bastionul cel mai înaintat şi cel 
mai puternic — vatră, în care ardea, pururi nestinsă, 
flacăra celui mai curat şi mai vânjos naţionalism. 

Cine citeşte ^Istoria Banatului* meritoria operă a 
vrednicului şi neuitatului fiu al Lugojului, regretatul 
Protopop Popovici, rămâne uimit şi plin de admi¬ 
raţie, în fata luptei îndârjite şi statornice, de rezis¬ 
tentă a acestei provincii, al cărei Destin protivnic, 
prin aşezarea ei geografică, tocmai la poarta Orien¬ 
tului asiatic şi prin părăsirea, de către oşti le lui 
Aurelian, o lăsase câmp liber tuturor năvălirilor şi 
tuturor cutropirilor barbare, fără vreo-altă apărare, 
de cât braţele fiiilor săi şi Providenţa divină. 

Şi puzderie de seminfi sălbatice călcară în goana 
cailor năvalnici, pământul sfânt al legionarilor lui 
Traian; dar cum venire se făcură »tofi o apă şi un 
pământ«. 

înfipţi dârz, în granitul solului străbun, vrednicii 
urmaşi <u ( fa Iniilor W bilor Daci, 

rămaseră neclintiţi acolo unde-i aşezase ^acvilele 
romane*, statornici grăniceri la fruntariile latinităţi; 
fiindcă un vechi şi înţelept proverb românesc, glă- 
sueşte astfel: »Apa trece, pietrele rămân«. Iar Bănă¬ 
ţenii, au fost pietrele de hotare cari au rămaş. 

Mai târziu, când iureşul năvalnic, al asiaticilor 
nomazi, în căutare de pământ, s’a potolit; când 
viaţa sbuciumată a acestei provincii, a reintrat în 
matca ei firească, iar ^intruşii* sau aşezat parazitar, 
peste autohtoni, mai întâi, ca conlocuitori şi vecini 
paşnici, mai apoi cu pretenţii absurde şi nesăbuite, 
de stăpânitori, aceiaşi băştinaşi, căliţi în lupte şi 
învârtoşaţi de suferinţe, au ştiut să tină piept înfrun- 
tător şi încercărilor perfide de desnafionalizare, prin 
colonizarea pământului lor cu neamuri străine şi 
prin momeala iesuitică, de captare şi înfeudare a 
bisericei lor strămoşeşti. 

O falangă întreagă de mireni şi de laici; o ple¬ 
iadă strălucită de vlădici, de clerici şi de intectuali, 

în mare parte lugojeni — dejucară prin lupte făţişe 
şi dârze, acest atentat la viata românismului. 

Atunci, ca întrio cetătue, se retranşară în Lugoj 
familiile de luptători emeriţi şi vajnici: Bredicenii, 
Mocioneştii, Popovicii, Murgu, Branişte, Vidu, Dobrin 
etc., al căror nume e pomenit cu evlavie, de orice Bă¬ 
năţean — nume cari au intrat de mult în Pantheonul 
Istoriei, binemeritând dela Naţia lor. 

Cu o astfel de tradiţie şi cu o astfel de conducere 
spirituală, nu este de mirat faptul, că atunci »când 
a bătut ceasul zilei celei mari*, când mult cântatul 
şi pătimaş doritul vis milenar al desrobirii sa înfăp¬ 
tuit, dând răzbunare marilor mucenici, arşi pe rug, 
zdrobiţi pe roată sau surghiuniţi în umedele temniţe 
maghiare, — venirea mirelui na găsit pe Lugojeni 
cu candelile stinse, ca pe fecioarele nebune din pa¬ 
rabola lui Hrist, ci i-a găsit cu inimile treze, cu 
candelile aprinse, gata la datorie, fremătând de marea 
şi sărbătoreasca bucurie a frâteştei regăsiri. 

De atunci au trecut 20 de ani. Două decenii, s’au 
scurs, clepsydra 

Vremii — 20 de am, de când opinca dorobanţului 
român, a călcat sfielnic, cu evlavie, pământul pe 
cari acum două veacuri îl străbătuse străbunicii lor 
legionari. 

Copii de atunci, sunt azi oameni maturi, parte 
din cei ce au pregătit şi a trăit, măreaţa Sărbătoare, 
făuritorii marei Epopei, au trecut, de mult, în lumea 
Eroilor, iar cei rămaşi, gârboviţi de vreme şi vlă¬ 
guiţi de necazuri, subt volbura amintirilor, tresar 
înfioraţi. 

Din falanga marilor luptători, ai Precursorilor, ce 
au trăit nacele zile istorice* nu mai apare azi la 
praznicul Amintirii, nici figura de legionar roman, 
a lui Vaier Branisce, nici aceia de mândru grănicer 
a lui Vidu, nici chipul iluminat, ca de apostol, al 
părintelui Prota-Popovici, nici cel zâmbitor şi gata 
de cântec şi glumă a lui Grozăvescu-tatăl. 

S'a dus toată ceata de »nebuni glorioşi« de »entu- 
ziaşti deliranţi* cu care umilul scriitor ale acestor 

firave rânduri, «fecior fain şi cătană tânără*, cânta 
pân’la ziuă; în »căfana« de pe malul Timişului, 
acum dispărută şi ea, cântece olteneşti şi bănăţene, 
în nebuna bucurie a eliberării Banatului Românesc. 

A dispărut de asemenea şi falnica siluetă de ostaş 
a generalului Iancu Jitianu, generalul atât de »român« 
şi atât de «ostaş*. 

Dar dacă fiinţa nostră pieritoare a plătit şi va 
plăti tributul Veşniciei; Lugojul Bredicenilor, a lui 
Branisce şi al lui Vidu; Lugojul spiritualităţii, al 
cântecului şi al inimei româneşti, trăeşte azi, în acelaş 
spirit al tradiţiei vechiului Lugoj eroic din preajma 
anului 1919. Actualului Lugoj,’ entuziast, vesel şi 
«oricând gata la datorie*, fosta cătană, ce a trăit 
frumoasele zile ale lui Iulie 1919 şi printr’o ciudă¬ 
ţenie a Soartei, a revenit după 20 de ani, în acelaş 
Lugoj românesc — închin aceste firave rânduri de 
pioasă aducere aminte. 


BCU Cluj / Central University Library Cluj 

Situaţia Lugojului în Tara anului 1919 

« 

Dupăce la 1 Decembrie 1918, Românii din Ardeal 
şi părţile Ungurene, în memorabila lor adunare de 
la Alba-Iulia (adunare la care participase în mod 
impunător şi bănăţenii), întrun elan indescriptibil, 
votaseră alipirea lor la Patria-Mamă, autorităţile 
româneşti începuseră a prelua imperiumul de drept, 
căci cel de fapt, îl aveau mai de mult, prin gărzile 
naţionale, legalizându-şi cu alte cuvinte, situaţia lor. 
Singura provincie românească, Banatul, rămânea în 
incertitudine. Pricina întârzierii încorporării lui, la 
sânul patrii fefijMfciefc. Sârbii, 

fraţii noştri de arme ridicau pretenţii asupra acestei 
provincii, susţinând temerar, nejustificat şi absurd, 
că Banatul ar avea populaţie majoritară sârbească 
şi că ei ar avea drepturi istorice asupra Banatului. 
La Paris, situaţia lor mizeră din timpul războiului, 
cu patria ocupată şi devastată, şi cu un rege pri¬ 
beag, precum şi pretinsa vitejie sârbească, adăogată 
la faptul că oricât de constrânsă, România închease 
totuş pacea separat, lucru pe care nu-1 cam înghiţea 
»Tigrul«, râu impresionat în plus şi de atitudinea 
dârză şi protestatară a defunctului Ion I. Brătianu 
— le crease acestora oarecari simpatii la »Quai 
Dorsal, unde se desbătea pacea popoarelor şi noua 
configuraţie a hărtei Europei. In tot cazul, atmosfera 
era grea la Paris şi oamenii noştri politici nu-şi 
ascundeau desamăgirea că »Banatul« întegral, era 
pierdut pentru Românii şi toată lupta ce se da era 
acum, de a se putea îngrădi cât mai mult preten- 

tiunile sârbeşti şi de a se salva pentru noi, cel puţin 
o parte din Timiş şi din Torontalul, revendicat de 
ei, în întregime. Pe când aceste lucruri se petreceau 
la Paris, trupele sârbeşti ocupase în fapt Banatul şi 
începuseră a se comporta ca stăpânitori efectivi ai 
lui. La Lugoj, după relatiunile, ce le deţin de la 
colegul meu de magistratură, d-1 Fabius Rezei, şeful 
Parchetului, conducătorul sârb, generalul Salvi se 
purta extrem de grob cu populaţia, de şi Ro¬ 
mânii, îl primiseră pe el şi oştirea lui, cu bună¬ 
voinţă, ca pe nişte camarazi de lupte. Grija de că¬ 
petenie a Sârbilor, instalaţi în Lugoj, era de a goli 
toate depozitele celor patru regimente, ce fiinţau pe 
atunci, inclusiv, hangarele aviaţiei, îndrumând spre 
Belgrad, tot materialul de război, aflător în ele. 
Ofiţeri o duceau în continue beţii, devenind aro¬ 
ganţi şi agresivi. Oricine era denunţat, de un rău¬ 
voitor, de un duşman personal sau de vreun vrăj¬ 
maş al românismului, comandaturei sârbeşti, era luat 
de acasă, din mijlocul familiei şi i se perdea urma, 
cine ştie în ce cazemată a Calimegdanului, de unde 
nu mai ^6ăpa ll tiu zile. Găsiri 1 ^fb^QliiiKBrozăvescu, 
tatăl renumitului cântăreţ, este în aceasta privinţă 
edificator şi încă viu în amintirea tuturor. Demnul 
şi bravul român, luându-şi asupra-şi o vină imagi¬ 
nară, spre a scăpa de consecinţe neplăcute pe câţiva, 
tineri imprudenţi ce avuseseră un scandal cu nişte 
ofiţeri sârbi, a fost ridicat din Lugoj, deţinut prin 
diferite închisori şi aşa de crunt maltratat, că din 
această cauză, la câtva timp, după reîntoarcerea sa 
în Lugoj, s'a stins din viată, deşi robusteţea sa fizică 
justifica speranţele unei bătrâneţi îndelungi. Populaţia 
timorată, se uita deci, cum catanele sârbeşti pradă 
şi despoae în voe, fără a putea crâcni, iar condu¬ 
cătorii ei spirituali erau şi ei desarmati în fata acestor 
sălbătăcii. 

După puţin timp însă, Sârbii sau retras, stăpânind 
încă Bocşa-Montană şi Timişoara, iar locul lor în 
Lugoj, îl Tau francezii sub generalul Tournadre. De 
şi frafi latini şi »simpathia noastră« franfujii nu sau 

prăpădit de prea mult filo-românism, aşa că Lugo¬ 
jenii au respirat uşuraţi, atunci când d-1 Gheorghe 
Dobrin, a fost numit cu asentimentul Mareşalului 
Franchet D'Esperay, primul prefect român al judeţ- 
Severin, preluând efectiv conducerea administraţiei, 
forţând pe generalul Tournadre, să plece. Bănăţeanul 
acesta dârz şi dintr o bucată, n ar fi admis mai mult 
amestecul lui în treburile civile ale judeţului şi fran¬ 
ţuzul nevrând să se plece, a trebuit să plece. A fost 
primul succes al românilor bănăţeni şi prima ispravă 
a inimosului român, care mai târziu, la plecarea 
Sârbilor încărcaţi de jaf, din Timişoara, prin ridi¬ 
carea barajelor de la Coştei şi abaterea apei Timi¬ 
şului din Bega, îi va face pe jecmănitorii să rămâe 
cu prada pe uscat. 

La 22 Iulie 1919, trupele române sub conducerea 
generalului I. jitianu, pune capăt incertitudinei, fiind 
primul sol al stăpânirei româneşti. 


BCU Cluj / Central University Library Cluj 

Ecouri din presă 

i. 

Bine afi venit! 

Viii şi morţii, ceriul şi pământul nostru deopotrivă 
vă strigă astăzi: Bine afi venit glorioşi ostaşi ai Ţârii 
româneşti! 

Bine afi venit pe pământul Banatului, leagănul 
neamului românesc. Aci, pe unde îşi purtarâ paşii, 
pătrunzând pe aceleaşi văi şi luând aceleaşi dru¬ 
muri, dela Dunăre în sus, spre Sarmiseghetuza, cu 
secoli în urmă, legiunile Romei eterne. Punând cu 
Dacii ll tbrĂ^lfe a Weâftîffifâ 1 a celui de 

dincoace şi de dincolo de Carpati deopotrivă. 

Când vă vedem pe voi par că vedem pe acei 
legionari, resâriti ca din pământ şi înaintând în 
mândre coloane pe urma atotbiruitorului vultur ro¬ 
man. Şi în urma lor, într'o fulgerare de moment, 
toată istoria sbuciumatâ a neamului nostru, secoli, 
după secoli, dela ziua lor de atunci şi până la ziua 
voastră de astăzi. 

Ziua lor de atunci şi ziua voastră de astăzi sunt 
cele mai mari din întreagă istoria noastră. A lor, 
fiindcă ea înseamnă reunirea tutulor celor întemeati 
odinioară, odrasle ale aceleaşi tulpine, rupţi şi res¬ 
firaţi în urmă de vijelia năprasnică a secolilor. 

Bine afi venit şi vă îmbrăţişăm şi vă sărutăm pe 
fiecare din voi, ceice sunteţi aevea în mijlocul nostru 
şi pe tofi camarazii voştri, cari stau straje la hotare. 
Vă sărutăm frunţile, vă pipăim ranele şi ne întrebăm, 

ca necredinciosul ucenic de odinioară a lui Cristos, 
dacă voi, cei pe care vă zăresc astăzi ochii noştri, 
sunteţi în adevăr cei aşteptaţi de atâtea suspine şi 
lacrimi, de atâta amar de vreme, sau numai 
un vis. 

Bine aţi venit şi după îmbrăţişare lăsati-ne să 
pornim cu cugetul de aci dela voi, îndărăt pe toată 
calea de mărire şi de suferinţe, ce o străbăturăţi în 
sborul vostru spre noi. din 1916 şi până astăzi. Spre 
a ne închina în fata tuturor faptelor voastre mari, 
săvârşite pe tot petecul pământului românesc, în 
fata pământului înroşit de sângele vostru, în fata 
flăcărilor, cari au mistuit bogăţiile tării voastre, în 
fata mormintelor, cari ascund în ele sfânta cenuşă 
a camarazilor voştri căzuţi pentru noi, şi în sfârşit 
în fata Domnului şi a Domnitei voastre, cari V'au 
trimis la noi prin jugul morţii, însafindu-vâ în calea 
suferinţelor până în gura morţii. 

Bine ati venit! Cât de nevrednici suntem noi Spre 
a Vă primi astăzi după cuviinţă. Chemăm ajutor 
înfiorării noastre cutremurarea din morminte, dra¬ 
gostei noastre; iiftlWei- ca să 

se reverse de acolo, din păturile pământului, mare 
împrejurul vostru, scăldându-vă din creştet până în 
tălpi. Chemăm glasul nevinovat al copiilor, osanale 
să vă cânte în toate colfişoarele Banatului; clopotele 
bisericilor prelung să răsune din toate turlele biseri¬ 
cuţelor întru lauda voastră; piscurile munţilor să-şi 
plece semeţele lor vârfuri astăzi, codrii să trimită 
auzului vostru ciripitul paserilor noastre, văile şuşuitul 
apelor noastre, poenele mirosul florilor, iar fluturii 
şi albinele să vă aducă toată mierea din potirul lor. 

Şi peste toate, de sus, soarele să vă sărute obrajii 
cu razele sale, glasul corurilor cereşti şi trimbitele 
arhanghelilor să străbată văzduhurile până la voi, 
cântându-vă şi ele împreună cu tot pământul Bana¬ 
tului liber şi a celui ce-şi aşteaptă mâine eliberarea 
prin voi: 

Bine ati venit. „ Banatul " 22 Iulie 1919 . 

II. 

Suni ci M . 

22 Iulie. Dealungul şoselelor, bocancii soldatului 
român ridică nori de pulbere liberă, din pământul 
robit al Bănatului. In sunetele muzicilor, în uralele 
multimei, sub ploaia de flori, ei întră astăzi în ţinu¬ 
turile visurilor lor şi ale noastre. 

Au năvălit drumurile Bănatului şi parcă s'au pus 
codrii în mişcare. Ochii celor ce de peste o mie de 
ani aşteaptă sub genunchiul barbar, sunt astăzi nu¬ 
mai flăcări, căci sălbăticia strigătelor de bucurie, e 
făurită din toată ura celor zece veacuri. 

Cei cari au eşit cu mic cu mare dealungul dru¬ 
murilor, nau văzut nici când armate româneşti. De 
aceia vor să-şi umple ochii de priveliştea rară. 

Căci alături de soldaţii cu uniformă cenuşie cu 
raniţe grele şi arme cu repitiţie, calcă umbrele celor 
ce luptară cu pieptul gol, cu ghioaga şi coasa, şapte 
sute de ani dealungul Dunării şi Nistrului. Cei cari 
murirăB^ I^^lcta^iJflivRŞKiţlV^v^lugăreni şi la 
Plevna vin şi ei ia marele bancnet postum. 

Căci »azi e ziua triumfală* şi cei care vin sunt 
purtătorii de steaguri ale unui vis împlinit. 

Sunt frumoşi astăzi sub ploaia de raze care dau 
luciri lamelor de baionetă. Dar noi i-am văzut şi 
mai frumoşi. Cândva pe drumurile Focşanilor, într un 
amurg ploios şi rece de Decemvrie 1916, când câm¬ 
purile dezolate ale Munteniei rămâneau sub orizont 
departe în urma noastră, ne-am dat în şanţurile 
şoselei plină de gropi şi de băltoace, ca să treacă 
o coloană decimată şi sleită de lupte şi marşuri. 
Au trecut pe dinaintea noastră soldaţi in uniforme 
zdrenţuite şi cu picioarele goale în noroiul rece, 
unii acoperiţi de răni; au trecut tunuri trase numai 
de câte trei cai slabi ca nişte schelete. Cineva a 
întrebat, şi ca un fior sa lăjit printre noi vestea: 
Sunt Olteni. 

Erau cei care după ce luptaseră amarnic prin 
pădurile şi culmile dela trecătorile Jiului şi Oltului, 

făcuseră şapte sute de chilometrii în eroice şi dis¬ 
perate lupte de retragere, zi şi noapte sub focul 
inamic, flămânzi, fără somn şi goi. 

Căci, Bănăţeni, trebue să ştifi, că divizia care 
calcă astăzi pământul vostru, a semănat drumurile 
dintre Mare, Dunăre şi Carpafi cu morţii ei. 

Păşiţi alăturea de soldaţii cu pas de paradă, dar 
care sunt mai frumoşi, pentrucă poartă în ochii lor 
icoanele groaznice ale câmpurilor de bătaie. Sunt 
cei care au văzut seceraţi de mitraliere pe cei mai 
buni dintre ai lor. 

Sunt cei care au avut hainele stropite de sângele 
fraţilor şi prietenilor lor din copilărie. 

Sunt cei care sub uniforma dreasâ poartă urmele 
muşcăturilor de obuz şi baionetă. 

Sunt cei care la Jiu şi Olt au stat luni de zile sub 
uraganul de foc şi fier al artilerii, neclintiţi, cu dinţii 
încleştat! în pământul trecătorilor. Sunt cei cari întrun 
elan desnâdăjduit, au aruncat înapoi hoardele ger- 
mano-bulgare ale lui Mackensen în Dobrogea. 

Cei carepdujgj L ŞjR5ţ, cWf curâ t at 
Moldova de bandele ruseşti. 

Dar mai cu seamă soldaţii aceştia, mici şi vioi, 
sunt cei care mâne vor elibera întreg Banatul. 

Sunt ei... soldaţii români. Camil Petrescu 

III. 

Sosirea armatei române In Lugoj 

Ziua mult aşteptată, ziua dorită de toată suflarea 
românească din Banat, a sosit. Este ziua învierii 
noastre, a Bănatului. După dominatiunea maghiară 
de zece secoli, după o dominaţiune străină de opt 
luni, care echivalează în suferinţe şi bruscarea dem¬ 
nităţii naţionale cu zeci de ani, iată ziua învierii. 
Eroii dela Mărăşeşti şi Oituz veniră în mijlocul 
nostru. Prin venirea lor ne dăm seama, că după 
ce ne doriam în toate clipele vieţii noastre, la 
ceeace visam veşnic, azi este o realitate palpa¬ 
bilă. 

Ne dăm seama, că unirea sufletească, ce o aveam 
întotdeauna cu fraţii de dincolo, este ari o unire 
organică, indestructibilă, pe care nici o putere n’o 
va putea distruge. 

Suntem ai voştri, fraţilor, şi voi ai noştri 1 
* * * 

La gară. Mulţimea, îngrămădită atât pe peronul 
gării cât şi pe marginea drumului ce duce dela gară 
în oraş cu toată ploaia torenţială ce porneşte, ră¬ 
mâne nemişcată. In fine la ora 2 fără un sfert trenul 
îşi face apariţia în depărtare. Publicul de pe peron 
în frunte cu corurile din Silha, Herendeşti şi Lugojel 
se înşirue pe linia ferată, aşteptând întrarea trenului 
pe peron. 

In momentul intrării pe peron a trenului, pe va¬ 
gonul de siguranţă din fata locomotivei cei doi 
gornişti în finuta de campanie, sunând părăsirea 
garnizoanei, ne vestiau ziua mântuirei pentru Bănatul 
nostru. Trenul se opreşte în fata peronului. Cel din¬ 
tâi care se dă jos din vagoane, este d-nul general 
litianu, urmat de corpul ofiţeresc. Intre urale nesfâr¬ 
şite, mâna d-lui 

prefect Gh. Dobrin, care apoi în numele autorităţilor 
rosteşte un discurs, urând bun sosit eliberatorilor noştri, 
eroilor dela Mărăşeşti. Aminteşte că o parte însem¬ 
nată a Banatului geme încă sub jug străin. In acest 
moment d-şoara Marta Rodeanu din comuna Satul- 
nou (Torontal) prezintă d-lui general un frumos 
buchet de flori în numele românilor de sub jugul 
sârbesc, amintind, că Românii de acolo aşteaptă cu 
nerăbdare clipa mântuirei. Fetitele Livia şi Florica 
Gruîtă în costum naţional, oferă de asemenea gene¬ 
ralului două buchete superbe de flori. D-nul primar 
Harambaşa prezentând d-lui general tradiţionala 
pâine şi sare într'un discurs scurt, dar cuprinzător, 
vădit emoţionat de măreţia superbă a acestei clipe, 
predă oraşul. 

D-l general litianu răspunde: 

»N 7 aş fi crezut, că întrând în Bănat să văd că 
toată suflarea românească este un singur suflet, este 

o singură inimă ale cărei pulsaţii să fie tot aceleaşi 
fie la Tisa, fie la Nistru, fie la Jiu ori la Şiret. Im¬ 
presia clipelor de fată asupra mea este covârşi¬ 
toare «. 

»Fratilor! Nam venit ca cuceritori, n’am venit ca 
liberatori, am venit ca fraţi, cari doresc să fie un 
trup, un suflet. Meritul mare revine şi D-voastre, 
fiindcă D-voastră ati fost aceia, cari pe lângă toate 
persecuţiile îndurate va{i păstrat limba şi legea. 
Momentul acesta a facilitat realizarea unirei. Bănă¬ 
ţeni, fraţilor! Trăiască Bănatul!« 

Cuvintele d-lui generai, care s'a dovedit de un 
orator, ce ştie să stăpânească sufletul masselor, au 
fost acoperite de urale frenetice la adresa M. M. 
Lor şi a armatei. Urmează prezentarea oficialităţii. 

Din vagoane se cobor falnicii noştri soldaţi şi în 
frunte cu d-1 general Jitianu, trec pe sub arcul de 
triumf, prin bătaia de flori a publicului spre oraş. 

O scenă emoţionantă: fetita Lia Vidu oferă d-lui 
general roze, pe cari d-1 general le primeşte, răs- 
plătindu-o cu un sărut pe obraz. 

Mulţimea iMibrfs&li îti'^^cbitep^^airsându- 

se încet pe strada gării, pe strada Regală spre piaţă, 
unde apoi se grupează în jurul tribunei din fata 
bisericei române, gr. cat., iar armata formează un 
semicerc în fata tribunei, având în frunte pe d-nul 
general Jitianu, d-1 colonel Betrix din armata fran¬ 
ceză. 

Pe tribună remarcăm preoţii în frunte cu P. 5. S. 
Episcopul Frentiu, pe P. O. domn Dr. Gheorghe 
Popovici, protopopul Lugojului şi Dr. A. Vălean, 
ambii din partea Clubului Român judeţean. 

In cadrul doxologiei mari, oficiată de preoţii ro¬ 
mâni gr. cat. P. S. S. d-1 Episcop tine un călduros 
discurs, în cursul căruia cu vocea tremurândă de 
emoţie insistă asupra momentelor de fată, când toti 
într’un gând şi un suflet realizăm actul solemn al 
Unirii cu Regatul-Mamă, proclamat deja la Alba- 
Iulia, dar neînfăptuit până în clipele de fată din pri¬ 


cini neprevăzute. 

Domnul general răspunde: 

»Justitia divină veşnică, care nu tolerează nici o 
încălcare a dreptului, îşi urmează nestingherită de 
nimeni şi nimic calea. 

Am fost atâta amar de vreme subjugaţi, negân- 
du-ni-se cele mai elementare drepturi la viată. Am 
suferit însă ca mucenicii, fiindcă eram convinşi, că 
justiţia divină are să vie. 

Şi am fost resplătiti! Robia suferită se transformă 
astăzi în libertatea mare, ce ne înveseleşte sufletele. 

Să nu uităm, că sângele vărsat de către strămoşii 
noştri şi de către fraţii noştri, cari zac deopotrivă 
prin gliile strămoşeşti, ca în cele străine — este baza 
de granit, pe care se zideşte România de mâine. 

Visul nostru măreţ, mulţumită efortului tuturor 
Românilor s’a înplinit. 

Trăiască M. M. Lor, Trăiască România!» 

Urale frenetice. Corurile româneşti de sub diri- 
genfa d-lor Vidu şi Băcău intonează câte un marş. 

Din piaţă mulţimea trece la biserica gr. ort. rom., 
unde sţ î( qfi C i^ă ( ^ Jp r Dei^, , . ^ a fW<h, , iâ , P art f 7 .tot 
corpul ofiţeresc şi un public imens. Corul lui Vidu, 
în răspunsuri!, se întrece pe sine. 

In cursul serviciului divin, P. O. domn Gheorghe 
Popovici rosteşte un discurs, care ne pare rău, că 
nu-1 putem reproduce în întregime. D-nul protopop 
evoacă din negura vremilor legăturile, ce le aveau 
Bănăţenii cu Oltenii din secolul al XIV~lea sub Ba¬ 
sarabia. Providenţa divină a voit, ca urmaşii acestor 
Olteni să vie să ne scape de jug. Este un act al 
acestei providente divine, ce vrea să ne resplătească 
pentru suferinţele îndurate. 

După discursul d-lui protopop care a emoţionat 
vădit asistenta mare, terminându se serviciul divin, 
publicul în frunte cu d-1 General iese. 

Pe stradă forfotea o mulţime enormă, transportată 
de entuziasm. 

Seara sa aranjat un banchet în onoarea corpului 
ofiţeresc, la care au luat parte peste 150 persoane. 
Primul toast a fost rostit de către P. S. S. Episcopul 

Frentiu, pentru M. S. Regele, pentru M. S. Regina şi 
pentru Dinastia Română. D-l Protopop al Lugojului 
Dr. Gheorghe Popovici toastează pentru d-l general 
Jitianu şi pentru armata română. D-l Bejan ridică 
un toast pentru Franţa şi glorioasa armată franceză. 
Ii răspunde d-l Colonel Betrix care ridică paharul 
pentru M. S. Regele Ferdinand. D-l General Jitianu 
răspunzând d-lui Gheorge Popoviciu, ridică paharul 
său pentru bănăţeni. D-l căpitan Protopopescu toas¬ 
tează în urmă pentru Banat şi Franţa, iar canonicul 
Radu din partea Bihorenilor pentru Banat. 

Mai vorbeşte d-l Dr. Porumb, iar la ora 12.30 
banchetul ia sfârşit într o atmosferă pe cât de cor¬ 
dială pe atât de înălţătoare. 

* * * 

22 Iulie! Zi frumoasă, ce în toate clipele vieţii 
noastre nu o vom putea uita niciodată. Impresiile 
clipelor acestora nu le va putea şterge nimic. Nu 
este posibil, fiindcă aş putea zice impresiile ni-s'au 
infiltrat organice, fac parte din eul nostru, din fiinţa 
noastră. 

Ne simtinSWfcfyi/^Fiaceasta, 
Am avut bucurii, dar la fel cu bucuria, ce-am sim- 
tit-o în 22 Iulie nam avut. 

22 Iulie! Rămâi zi sfântă pentru noi! 

Solemnitatea militară din 23 Iulie. Din prilejul so- 
sirei în garnizoană, a Regimentului Nr. 2 Inf. d-nul 
general Jitianu a finut să complecteze sărbătoarea 
din 22-lea. La ora 6.30 p. m. întreg Regimentul, în 
frunte cu muzica militară înconjurat de un public 
numeros a pornit din gară în sunetul gorniştilor 
spre centrul oraşului. Ajungând în piaţa mare, Re¬ 
gimentul a fost aşezat în semicerc cu muzica în 
frunte, iar prefectul Dr. Dobrin a adresat soldaţilor 
cuvânt de binevenire. După discursul d-lui prefect 
a vorbit soldaţilor cu căldura-i cunoscută directorul 
ziarului nostru Dr. Avram Imbroane, făcând apolo¬ 
gia soldatului român. — Răspunde comandantul 
Regimentului, amintind cuvintele M. S. Regelui, că 
a tras sabia pentru unirea tuturor Românilor şi fă- 

când juruintă, că eî soldaţii, vor fi prea fericiţi să-şi 
jertfească şi viata după voia Domnului lor. 

Muzica intonează Imnul Regal iar publicul aclamă 
sgomotos. 

In acest moment publicul este anunţat prin mu¬ 
zica militară, despre sosirea generalului. Generalul 
Jitianu adresându-se soldaţilor Ie vorbeşte despre 
datorîntele lor pe acest pământ al Bănatului, termi¬ 
nând cu observaţia, că fc ochiul M.^S. Regelui priveşte 
cu încredere spre soldaţii săi. La amintirea numelui 
M. Sale, soldaţii isbucnesc în urale nesfârşite. 

Intr o atmosferă de însufleţire de nedescris are loc 
în urmă defilarea în fata generalului. După defilare 
Regimentul în frunte cu muzica militară porneşte 
spre cazarmă, serbarea aceasta înălţătoare luând 
sfârşit. Ego & Milu („Banatul" din 23 Iulie 1919 ) 


IV. 

Bine aţi veniţi.,. 

Bine afi venit!... Bine ati venit, bravi ostaşi din 
Răsărit. R Pfati lu ijetfiW ra iArtW'^> Vă urăm 

bine ati venit! 

De o mie de ani Vam aşteptat ca să treceţi Car- 
pafii şi să ne îmbrăţişăm ca fraţi cu fraţi. Aşteptarea 
asta a fost un chin, ce numai noi îl cunoaştem, cari 
vă auziam graiul dulce şi liber de dincolo de gra¬ 
niţele afurisite şi Vă simtiam palpitările inimei care 
bătea la fel cu a noastră. Cântecele voastre aduse 
de vânturi peste vârfurile Carpafilor ne umpleau 
inima de duioşie, că voi supteti libnri, iar noi tot 
sclavi, tot în robie. 

Azi sau schimbat toate, toate ca prin farmec, azi 
nu mai sunt bariere între noi. Vitejia voastră le-a 
şters pe toate la Măreşti, Mărăşeşti şi la Oituz şi 
sângele vărsat al camarazilor noştri a spălat şi cele 
din urmă rămăşiţe ale acestui zid blestemat şi des¬ 
părţitor de fraţi ce bau ridicat duşmanii între noi. 

Azi în urma vitejii, credinţei voastre nestrămutate 
şi a răbdărilor fără seamăn, ce le-ati îndurat până 

ati semnat cu spada şi cu urma voastră în lung şi 
'n lat frontierele României-Mari — am ajuns să fim 
cu toti fii aceleiaşi mume; să avem un singur cap 
iubit şi cinstit, pe Majestatea Sa Regele Ferdinand I. 
şi un singur înger păzitor: pe mama mamelor şi 
regina reginelor, pe Majestatea Sa Regina Maria. 

Da, acesta a fost visul npstru, iar înfăptuitorii lui 
sunteţi voi, bravi ostaşi români, cari ne-at.i iertat 
toate greşelile, ce le-am făcut în neştire şi contra 
voinţei noastre, când am ridicat arma împotriva 
voastră, şi ne-afi sărit într ajutor, când eram în cea 
mai mare primejdie. 

Iată de ce bucuria noastră este fără de margini 
la sosirea voastră. Iată de ce voi ocupaţi cel mai 
ferit loc în inimile noastre, şi iată de ce am eşit 
îmbrăcaţi de sărbătoare întru întâmpinarea voastră. 
Pentrucă voi şi viata v’afi pus-o în primejdie pen¬ 
tru noi. 

Mai avem noi o rană, scumpi fraţi, dar prezenta 
voastră si pe aceasta parcă ne-o mai alină. 

Dincolo kfei kirtiiiă (demăfcatixDnalâibmiaiClaiyeiTi noi 
mulţi fra{i, cari în momentele, când noi ne bucurăm 
şi ne veselim, sunt adânciţi în întristare şi aşteaptă 
ora liberării de sub un vecin aliat mai crud, decât 
Turcul, mai hrăpăreţ, decât beduinul şi mai perfid, 
decât Rusul. Armele voastre însă trezesc în noi şi 
în ei noui speranţe şi ne varsă în inimi nou îndemn 
şi bărbăţie. 

Dar va veni vremea, când şi ei se vor bucura, ca 
noi şi noi toti împreună cu ei. 

Nădăjduim în Dumnezeul dreptăţii, în armele şi 
în dragostea, ce ne uneşte pe toti într’un singur 
neam puternic şi mare, ai cărui fii alintaţi sunteţi 
mai întâi voi, viteji ostaşi români. 

Bine a-ti venit dară la noi! Bine a-ti venit! 

Trăiască armata şi conducătorii ei, cari ne-au 
crescut ostaşi viteji, cum sunteţi Voi. 

Trăiască Regele şi Regina, care au fii credincioşi 
Ca Voi! „Drapelul" 22 Iulie 1919. 

V. 

Veni, vidi, viei 

Armata română la Budapesta 


Duminecă noaptea d-1 prim-ministru Bră- 
tianu a primit în Timişoara o telegramă 
prin care se anunţa, că armatele române 
au întrat în Râhospalota, — iar Luni în 
Lugoj, la banchetul dat în onoarea d-lui 
Brâtianu, d-1 ministru Ştefan C. Pop, a putut 
cu mândrie aminti fâlfâirea steagului româ¬ 
nesc pe colţurile cetăţii Os-Budavâr ! 


Marele beliduce roman, Cezar, trimis fiind la ră¬ 
sărit, să facă ordine între Perşii răsculaţi, a lăsat 
vorbă acasă numai atâta: veni, vidi, viei! (venit-am, 
văzut-am, învins-am!) 

Unde sunteţi voi, cântăreţii vremilor eroice, poeţii 
neamurilor, ca să cântăm isprăvile unei armate* care 
numai în trecutele vremi îşi are perechea sa, care 
azi vorba Scripturii — face minuni singură! Unde 
sunteţi voi Omer, Virgil, cari afi cântat fapte eroilor 
semizei, veniţi şi-mi arătaţi şi mie, cum să vorbesc 
acuma, sau vino tu, Torquato, Ţassq, care ai scris 
»La Gerusalemme Liberata* şi luminează-ma, cum 
trebue să scriu despre aceia, cari în numele creşti¬ 
nătăţii poartă sabia în locuri îndepărtate, ca să scape 
lumea de o înfricoşată păgânâtate... 

Pământul păgânătătilor a fost între Carpafi de o 
mie de ani încoace. Gemut-au de ea moşi-strămoşu 
noştri, cari toti au murit cu dorul, cu visul, neîm¬ 
plinit. Venit-a dorobanţul român şi după cum i-a 
fost îngăduit, în câteva clipe a curăţit pământul, pe 
care şi-a pus piciorul. 

Iar când păgânătatea s’a mutat dincolo de Tisa 
şi de acolo ameninţa liniştea noastră sfântă, ba cre¬ 
dea, că ne poate ameninţa fiinţa noastră chiar; 
dorobanţul face o săritură şi vipera e strânsă de 
grumaz, iar pe porţile cetăţii lui Matia Corvinul, 
fâlfâie mândrul nostru tricolor. 

Armata română e în Budapesta! 

Se / putea o mai frumoasă încheiere a râsboiului 
sfânt, cum e al nostru; se putea o mai dreaptă 

judecată a lui Dumnezeu în procesul de o mie de 
ani ce a fost între noi şi Unguri!? Şi dacă între 
vrăjmaşii — ba, durere — şi între prietinii noştri, 
încă tot erau, cari nu ştiau în de-ajuns ce pretueşte 
soldatul român: se putea o mai grăitoare dovadă 
despre vrednicia urmaşilor lui Traian, decât ocu¬ 
parea Budapestei. 

* * * 

E sărbătoare! 

Multe cuvinte nu se potrivesc cu clipele măreţe! 

Binecuvântat fie ceasul acesta, în care s'a arătat 
din nou vrednicia Românului. Binecuvântaţi fiii nea¬ 
mului, cari ni-au adus această îndestulire sufletelor 
noastre! Numele lor sunt nume de aur în cartea de 
aur a neamului românesc! (nb)* 

Lugoj, 6 August 1919. „Drapelul" 


BCU Cluj / Central University Librarv Cluj 


* nb semna primredactorul de atunci al >DrapeluIui«, păr. Dr. 
N. Brinzeu 

Spre Pământul Făgăduinţiî 

Note de drum 

E ora 6. Gara geme de lume şi forfoteşte de un 
neastâmpăr înfrigurat. Un vălmăşag de oameni, o 
împerechiere armonioasă de colori şi nuanţe: ofiţeri, 
soldaţi curioşi şi dintre cei din urmă bine înţeles în 
cea mai mare măsură femei. Craiovenii, oltenii prin 
excelentă, entuziaşti, gălăgioşi şi expansivi în entu- 
siasmul lor vioi, specific latin, retrăesc pentru o 
clipă vremurile »istorice« ale rămasului bun din 1916. 
Trenul militar este gata de plecare. Un lung convoi 
de vag<Mneq&g$tti^ Maşina 

sub presiune dă semne de nerăbdare, pufnind mâ¬ 
nioasă pe unica-i nară, vârtejuri de fum, ce se înaltă 
spre cer în rotogoale fantastice, ca o jertfă bine 
primită. 

Câteva ordine de dat, încă câte ceva de aranjat 
şi... la drum. Sgomotul devine mai confus, o babi¬ 
lonie de glasuri omeneşti, frânturi de sunete, voci¬ 
ferări, ordine, chemări pe nume, rămasuri bune, cu 
două trei vorbe de încurajare şi un îndemn de reu¬ 
şită, intre o strângere de mână bărbătească sau o 
privire lâncedă, prelungă şi duioasă, pornită din 
două restrângeri de senin, sau două scăpăreri de 
întuneric. 

E toată poezia neastâmpărului şi întristătoarea 
strângere de inimă a rămasului bun. 

Un şuerat scurt şi ascuţit care fi-se înfige în mă¬ 
duvă tăios ca un cutit. Plecăm. «Monstrul cu ochii 
de foc« îşi urneşte întrun clinchet de fierării, solzii 

săi uriaşi, în sunetul muzicii, şi în strigăte de urale. 
Uruitul roatelor se îndeseşte. 

E acelaş cântec monoton şi posac, acelaş lied 
trist al despărţirii, care îmi umple sufletul de o ener¬ 
vantă melancolie. Priveliştele au început defilarea 
lor fugară, gara abia se mai zăreşte ca un punct 
pierdut estompat pe fondul aton al orizontului. Am 
plecat. Unde? Acum nu mai e pentru nimeni necu¬ 
noscută destinaţia noastră. 

Vălul 2>enigmei« ce învălue totdeauna plecările 
ostaşilor, de astă dată nu-şi mai află rostul. Se ştie 
de toţi, că punctul nostru de »reper« e Lugojul. Prin 
urmare plecăm spre inima Banatului, ca să aducem 
în acest ţinut sfânt românesc, o adiere înviorătoare 
de suflu frăţesc ca să ascultăm ecoul zvâcnirilor 
aceloraşi inimi dornice şi primitoare de fraţi, ca să 
înplântăm la obârşia românismului, steagul falnic al 
nădejdilor noastre. 

Banatul! Nu e inimă să nu tresalte, nu e ochiu să 
nu scânteieze, nu e buză să nu surâdă la acest nu¬ 
me. Banatul^ Dământul făgăduinţelor noastre, oaza 
dorurilor şi 

tor al lacrimilor noastre, de unde vom adăpa sufle¬ 
tele pentru a se căli în lupta dârză spre ideal. 

Trenul se strecoară acum ca un şarpe printre 
lanuri cu spic de aur, pe cari râd bucuroase ulti¬ 
mele raze ale apusului. încet, încet umbrele sării se 
cobor leneşe şi languroase pătând de tonuri violete 
orizontul, până când zăbranicul nopţii înghite ca 
întro gură monstruoasă lumea reală. 

După haltele reglementare, după opriri pe la staţii, 
plecări repezi în sunete de trompetă — drumul se 
urmează, lung, monoton şi nesfârşit şi taina greoae, 
apăsătoare a nopţii îl face şi mai enervant şi mai 
nesfârşit. 

Numai cântecul osiilor pe luciul şinelor se urmează 
neîntrerupt şi sacadat ca ritmul unei epopei. 

••••••••• 

E dimineaţă. A plouat şi e răcoare. Prin geamu¬ 
rile sparte ale vagonului (încă un vestigiu al barba- 

riei inutile ce este războiul) pătrunde mireazma 
proaspătă a pământului reavăn. 

Totuşi la orizont, o geană roşiatică se deschide 
leneşă ca o pleoapă somnoroasă şi în curând soa¬ 
rele îşi scutură pletele din draperia roză a aurorii. 

Privelişti noui se deşir ca după un fus vrăjit. La¬ 
nuri, munţi, codri printre care se zăresc acoperi¬ 
şurile roşii de ţiglă. E ora 9. Trenul se apropie încet 
de o statie. Dar iată, că spre surpriza noastră, pe 
peronul gării se zăresc cămeşi albe şi silueta unui 
tricolor. 

E Teregova. Trenul se opreşte în urale şi din mul¬ 
ţimea de cămăşi albe, ce-şi agită în vânt căciulile, 
chiotând de bucurie, se desprinde silueta demnă şi 
simpatică a unui preot. E bine făcut, îmbrăcat ele¬ 
gant, cu un brâu roşu. Prezintă un uimitor profil 
de roman şi un cioc mic cărunt îi completează an¬ 
samblul armonios al figurii. 

Se apropie de generalul nostru (am uitat să spun, 
că convoiul era compus din statul major al diviziei 
II şi două compănii din Regimentul 21 Inf.) şi în 
câteva l iî'^ l rtiţîte, lbr 0f , îrf ’dkre vibrează 

un entuziasm nefătărit şi sincer, urează un bun venit 
pe pământul Bănatului, primului sol al României 
vechi, primei rândunice ce anunţă primăvara. 

Şi generalul nostru e înduioşat. 

Şi înduioşarea sinceră a generalului a găsit cuvinte 
delicioase în răspunsul lui de frate — căci mai ales, 
a accentuat generalul — este sufletul frăţesc ce-1 
aducem cu noi pentru o totală contopire. 

Şi ce frumos părea generalul în transfigurarea pe 
care i-o da emotiunea sinCeră şi spontană a entu¬ 
ziasmului, ce calde, ce impresionante, ce accente 
profund omeneşti aveau cuvintele generalului, ce 
mângăetoare cădeau peste sufletele acestea simple, 
blânde, dornice, însetate de mult de această clipă 
sărbătorească, sublimă şi sfântă. O spunea aceasta 
evlavia, cu care ascultau, fetele lor mişcate, cuvin¬ 
tele lor cari răsunau veşnic ca un strigăt de satis¬ 
facţie, în care vibra însă sfielnic o umbră de regret: 

»De mult vă aşteptam U 

-Şi în picioare, adânc mişcat, silueta generalului 
răsărea din mijlocul cămăşilor albe, ce făcuseră 
roată în jurul lui, ca evocarea unei umbre a măre¬ 
ţului trecut istoric. De o mie şi ceva de ani, de 
când pasul legendar al celebrului legionar şi zămis- 
litor al neamului — divinul Traian — călcase ţărâna 
acestui pământ, nici o altă urmă de picior ostăşesc 
românesc nu-şi mai însemnase trecerea. 

Şi iată, după atâtea veleaturî, când sufletul acestui 
neam oropsit de o soartă vitreagă, fusese frânt în 
două şi încovoit subt apăsări străine şi vrăjmaşe, 
ţărâna sfântă a acestui neam, la obârşia ei, la lea¬ 
gănul ei, trăsare din nou înfiorată. După atâta amar 
de vreme, oştenii Regelui Ferdinand, împlântă trei- 
colorul românesc punând un picior sigur pe aceste 
pământuri străbune. 

Suflul măreţ ăl trecutului, pluteşte pe deasupra 
noastră, ca o adiere ce-fi pătrunde în suflet, ca un 
fior sfânt. E marea sărbătoare a neamului, atât de 
mult visată B a\âVrtf ŞţHfflPi rea- 

uzată. Am iost martorul multor rostiri ocazionale, 
nici odată însă aceste rostiri cari au ceva fad şi 
artificial, ceva ce miroasă a oficialitate, nu mau 
impresionat mai profund. Discursul de curat patrio¬ 
tism, care vibra atât de adânc în vorbele preotului 
şi ale generalului, mi-au cutremurat adânc fibrele 
sufletului. 

Şi nu ştiu... a fost măreţia clipei sau puterea 
Dumnezească ce o dă adevărul, care punea ceva 
de sfântă solemnitate, acestei clipe! Ştiu numai, că 
aveam părerea că trăesc la oficiarea unei slujbe 
sfinte şi cucernice. 

A urmat apoi o horă frăţească, în care oltenii 
noştrii au bătut cu atâta îndârjire talpa, încât se 
cutremura şi inima pământului. Apoi s’a jucat lao¬ 
laltă cu totii; ofiţeri, bănăţeni, soldaţi — lugojana— 
jocul Bănatului. Şi în ochii tuturor râdea bucuria. 
A trebuit să sune de repetate ori gornistul înain¬ 
tarea, ca să putem aduna soldaţii, a trebuit să ne 

înăbuşim cu multă greutate regretul, ea să plecăm. 

Trenul îşi urneşte cu greu lanţul de vagoane. Pri¬ 
velişti fugare defilează din nou vederii. Din ce în 
ce pătrundem mai adânc în inima Bănatului. Sufletul 
nostru este prins de o dulce cutremurare, ca în aş¬ 
teptarea unei negrăite bucurii. De o parte şi de alta 
a şinelor, defilează, ca o oştire în derută lanurile 
de porumb. Pe alocuri, grâul — vestitul grâu al 
Banatului sa strâns în snopi, gata de treer. Ţărani, 
cu piepturile goale în pripicul soarelui arzător, pri¬ 
vesc bucuroşi trenul cu cătane româneşti şi răspund 
chiotelor ostaşilor. 

Un popas mai lung: Caransebeşul, cetatea grăni¬ 
cerilor. Gară lungă forfota de lume. însuşi Vlădica 
Miron e în frunte. A venit cu tot soborul lui de 
preoţi să ne ureze »bun venit« pe pământul Bana¬ 
tului. Frumoasa lui figură de prelat e transfigurată. 
Vorbele ce se rostesc din nou au în ele o căldură, 
o prospeţime de suflet, un iz de măreţie, ce nu se 
poate reda nicicând în cuvinte. Toată lumea româ¬ 
nească aBCaitatnsebeiŞiuiifi i vibreiaziăibîapUhfe'pn în ace- 
laş simtâmînt de vijelioasă bucurie. Şi când trenul 
se pune în mişcare, uralele şi fluturările de batistă 
nu mai contenesc. Trecem iarăş prin lanuri nesfâr¬ 
şite, prin sate cochete şi zâmbitoare, prin gări cu 
aspect monoton şi uniform şi în fine, trenul sto¬ 
pează definitiv: Lugojul. Gara e înfestată de lume. 
Oficialitatea românească e prezentă, în haine de 
sărbătoare, gara pavoazată. Ne desmortim oasele 
de chinul unei nopţi ticăite, pe băncile vagoanelor 
de clasa IH-a, ne aranjăm finuta sifonată, spre a 
părea cât mai chipeşi. Sublocot. Antonescu, se scli¬ 
foseşte întrun ciob de oglindă; dar căpitanul Criţă 
care se războise toată noaptea ca un erou cu un 
clondir barosan de poşircă cumpărată din gara 
Craiovei — se adresează flegmatic »Lasă bă!« nu te 
mai furlandisi, că eşti frumos, ai să faci praf bănă- 
tencele! La care »fillfisonul«, cum îl poreclisem noi 
pe Antonescu, se înfoae ca un păun, zâmbind mul¬ 
ţumit şi molfăind între dinţi nelipsita-i lulea. Noi »ceî 

de la Divizie« ofiţerii fără unitate vom defila în 
fruntea coloanei. Mă aşez între »fiIfison« şi între 
Criţă. »Bă să baţi talpa, că te ia mama dracului* 
îi spui eu lui Criţă care după o noapte de luptă cu 
clondirul, mă îndoiesc cum că va mai găsi resur¬ 
sele fizice necesare să se tâe bine pe picioare*. 

— Nu-mi duce tu grijea, soldat de ciocolată! (Mă 
poreclise astfel după culoarea uniformei mele de 
vară de culoarea ciocolatei). In fine, în sunetele fan¬ 
farei, coloana, cu generalul în cap, cu statul major 
după el: Macici, Serghiescu, Cotoescu etc. se pune 
în mişcare. Oraşul e simpatic, lumea revărsată pe 
trotuare ne bate cu flori. E un marş triumfal pe care 
nicicâncf nu-1 prevăzusem. Ne simţeam, învioraţi, 
ţanţoşi, mândri de a fi cătane româneşti. 

In piaţa mare, în fata bisericei unite, episcopul 
Frentiu cu tot clerul ne aşteaptă, în odăjdi. Ca o 
centură imensă, lumea înconjură piaţa. Se oficiază 
un serviciu religios. Corul lui Yidu dă răspunsurile. 
E o tăcere cucernică de templu, în care pare că 
^e aude ntiBKniaic iffieamâituh uneîsiuniMarinitne uriaşe, 
in dreptul nostru, pe marginea cordonului, sau 
plantat, şi ne »sorb din ochi* două fetişcane. »Filfi- 
zonul* se umflă în pene, Criţă rămâne... ca pentru 
tot ce nu e »vinat« nepăsător şi rece. Ne dăm în 
vorbă cu ^mândruţele*. Una e Livia, alta e Silvia. 
Două tîgăncuşe îndrăcite, cu ochi de smoală şi cari 
fac gropite în obrajiori când râd. Mă plasez lângă 
Livia şi 'n timp ce serviciul divin urmează după 
rostul tipicelor, eu ca un păgân, îi cânt mândrei 
mele »Ţucu-ti ochii şi-o sprânceană Ană Lugojană 
şi aluniţa de sub geană*. Iar ea îmi răspunde râzând 
drăgălaş, tot în cântec: »Că~s negrută, nu-s ţigană 
şi mi-s neam de bănăteană«. 

Serviciul divin sa terminat. Urmează întermina- 
bilele discursuri. Nu interesează ce spun oratorii, 
probabil acelaş lucru, cu alte înflorituri de vorbe, 
mă interesează ochii mândruţei mele, cari au un 
alfabet tainic şi a căror semnalizare caut so des¬ 
cifrez. La prânz mare banchet la »Concordia« cu 

oficialităţile, toate n păr. Seara corul lui Vidu, ne 
dă »o serenadă« subt balconul casei generalului, — 
unde e adunat tot ştabul. 

Am stat în Lugoj mai multe zile, şi am fi rămas 
mai mult dacă evenimentele dela Tisa, nu ar fi făcut 
necesară prezenta noastră. Zilele trăite aci, vor ră¬ 
mâne pururi neuitate. Au fost zile delicioase! Dar 
ostaşul în campanie, e asemeni nomadului... veşnic 
cu lada ’n spate. Ordinul de plecare a căzut brusc, 
pe neaşteptate. Păpădie, vistavoiul meu, mi-a făcut 
de grab lada de campanie, tot căinindu-se că ple¬ 
căm pe front. Mi-am luat ziua bună de la ortacii 
mei bănăţeni, şi 'n după amiaza aceia, la cafeneaua 
»Corso« cea de pe malul Timişului, Grozăvescu-tatăl 
a cântat mai frumos ca niciodată cântece bănăţene, 
părintele Bacău, Fabius Rezei, maestrul Vidu şi toată 
banda noastră veselă aveau ochii umeziţi şi goleau 
tăcuti paharele. Chiar căpitanul Criţă,mehenghiul, găsea 
că vinul n are nici un gust, iar Antonescu făcu-se 
din luleaua lui un adevărat coş de uzină. Seara pe 
peronulBgâreiii^maint«Ai imaaa teîiii5rmânaiimea plânge 
discret, o batistă flutură eternul »adio«, necurmat şi 
nervos. In curând dispar şi turnurile catedralei şi 
acoperişurile Lugojului abia mai sclipesc. Gonim 
înspre Arad şi de aci spre Tisa, unde luptele sunt 
în toi. Intrun colt al vagonului »filfisonul« molfăe 
luleaua, mai mai so mănânce. Criţă fredonează 
încet, ca pentru a ne năcăji 

>Nu mai plânge, mâl Ionel, băete 

Că pământul este plin de fete « 

Şi toti trei privim trişti prin geam, ca după o feri¬ 
cire de-apururi dispărută. Sublocot Al. Georgescu-Vâlcea 

Sufletul ostaşului român 

(Fragment dintr'o conferinţă ţinută în faţa 
>Foştilor Luptători din războiul cel mare* 
la 4 Aug. 1936, la Teatrul Com. Braila) 


Dar mai presus de \o\i aceştia, (adică de eroii, 
rămaşi pe câmpul de onoare), lipseşte D-lor. Cineva 
care-i întrupează şi-i însumează pe toti laolaltă; 
care nu e nici mare general, nici Sfetnic al Tronului; 
care nu a avut fintâ fizică, dar care a trăit şi con¬ 
tinuă să trăiască pururi în noi, ca flacăra nestinsă 
a zeiţei Ve^i.t fiinţă ima¬ 

terială — geniul bun al acestui Neam, protectorul 
nostru de eri, de azi şi de totdeauna, ce ne-a urmărit 
peste tot, în tranşee, în lupte, în restrişte ca şi în 
victorii, este: Sufletul ostaşului Român. 

Această Entitate protectoare, Lar neadormit al 
Vetrei Româneşti, fiinţează nu de eri, de alalteri, ci 
de vreme îndelungată. Este acelaş suflu eroic care 
a pulsat în piepturile legionarilor romani, a dârjilor 
ţărani daci, al plăeşilor lui Ştefan cel Mare, al osta¬ 
şilor lui Mihai Viteazul şi al pandurilor lui Tudor. 
Peste fiinţa noastră efemeră şi mărginită, el formează 
lanţul de eternitate, ce leagă verigă de verigă gene¬ 
raţiile acestui neam greu încercat şi formează firul 
continuativ al Destinului nostru istoric, pe aceste 
meleaguri unde Traian a împlântat mlădija Cetătei 
Eterne. 

Îngăduitî-mi deci, D-lor Camarazi, să vă întreţin 
câteva clipe, despre această mare fiinţă invizibilă, 

care, totuş, cu minunatul ei dar de ubicvitate ne-a 
întovărăşit peste tot, în marea volbură a morfei, 
întărindu-ne în tranşee, îmbărbătându-ne la atacuri, 
înfrăjindu-ne gândurile şi făcând să pulseze inimile 
noastre în acelaş ritm: dorul iubirii de Ţară şi al 
voinfei dârze de a învinge sau de a muri. 

Sinteză a tot ceia ce e românesc, acest uriaş su¬ 
flet colectiv a vibrat intens şi profund din toate 
rădăcinile lui înfipte în cele 4 vânturi ale pămân¬ 
tului, oriunde a fiinţat o pictură de sânge româ¬ 
nesc. 

L’ati întâlnit măreţ Şi admirabil în groaznica re¬ 
tragere de la Olt, entuziast şi năvalnic în brava 
victorie de la Jiu, resemnat şi recules în infernul de 
la Turtucaia, şi pe drumul băjenii din Moldova şi 
în fine formidabil şi sublim în nestăvilitul iureş de la 
Oituz, Mărăşti şi Mărăşeşti. 

Pretutindeni panaşul lui alb ne-a urmat statornic 
pe drumul înfrângerii sau al victoriei, totdeauna 
suflul lui eroic, a ars ca o candelă nestinsă, pe al¬ 
tarul crefţJntqi ujf ^.^iHtosfipTOln-y Cluj 

Şi nam să uit, D-lor! un episod; cel mai impre¬ 
sionant şi cel mai caracteristic din toate întâmplă¬ 
rile şi amintirile războiului. La spitalul de captivi 
români din Orăştie, se afla la un loc cu mine, un 
biet soldat tînăr — leat nou — din compania mea, 
de fel dintr un sat din preajma Drăgăşanilor, al cărui 
nume îmi scapă. Fusese grav rănit în piept. Rana 
se vindecase în aparentă-, dar lăsase probabil urme 
adânci în organismul lui firav, fiindcă bietul băiat 
era slab ca o umbră şi numai ochii, mari şi vii, 
mai scăpărau ca doi tăciuni aprinşi în firidele 
adâncite ale ochilor. Parcă toată vlaga tinereţii, 
toată puterea lui de viată se refugiase din trupu-i 
uscat şi se retranşase în fosforescenta privirii. Ei 
bine! flăcăul acesta pe trei sferturi arvunit morţei, 
în care viata abia mai pâlpâia, ca o lumină în sca- 
păt, avea un optimism robust; era de o veselie 
sglobie şi-şi întrebuinţa toată arta lui primitivă şi 

simplistă, pentru d-mi descreţi fruntea şi d-mi între¬ 
ţine vie flacăra nădejdii şi dorul de viată, ce înce¬ 
puse să pălească. 

Venea în fiecare zi şi-mi spunea mici întâmplări 
banale, din viata lui săracă; îmi evoca cu puterea 
nostalgiei, care-i da o elocventă deosebită, locuri 
şi figuri cunoscute din ţinutul nostru, răspândea, în 
sfârşit, în jurul meu, un fior curat şi înviorător din 
aerul gliei natale, care mă întrema... şi încet-încet, 
pe nesimţite, o prietenie duioasă se legă între mine 
ofiţer şi între neînsemnatul ostaş din compania mea. 
Mizeria şi suferinţa comună nivelează. Ea nu cu¬ 
noaşte erarhii şi situaţii sociale, ea cunoaşte singura 
realitate pregnantă: sufletul şi omenia. 

»Ei, lasă D-le Sublocotenent, nu mai fiţi trist! O 
să ne facem noi bine şi o să ne întoarcem acasă! 
Şi, am să-fi aduc eu o damigeană de vin vechi din 
via mea... şi o să tragem un chiolhan, să se ducă 
pomina*. 

Iar întro zi ca să-mi facă o surpriză şi să-şi 

arate recunftşfiiîtftj Piteam cu 

el, îmi aduse o batistă înodatâ în mii de noduri, 
de par car fi conţinut o comoară... Era întradevăr 
o comoară! Erau câteva fire de pământ, din pă¬ 
mântul patriei. 

Bietul băiat! N'a avut parte să-şi revadă pământul 
atât de iubit, căci Fatalitatea, care se complace în 
ironii sângeroase, la trecut printre Eroii, în urma 
unei hemoptizii puternice, cu câteva zile numai 
înainte de repatriere. 

L’am îngropat în cimitirul oraşului, cu capul înspre 
munţi şi i-am pus în sicriul de brad batista cu pă¬ 
mânt, din satul lui. 

Este cred, D-lor timpul să conchid. 

Au trecut ani de la război. Acele vremuri triste 
s’au uitat şi au fost uitafi, din păcate — şi actorii, 
cari au trăit real această sumbră tragedie. Nu fac 
reproşuri şi nu dau lecţii nimănui. Uitarea e de 
substrat omenesc. Ca o pânză de paiangen ea se 

ţese furiş, înglobând în ea tot ce ne aparţine. Dar 
în fata norilor negri şi grei, prevestitori de furtună, 
ce se strâng iarăş la orizont; sufletul românesc, de 
pretutindeni, când va bate iarăş ceasul marilor ră- 
fueli, sânt sigur că va fi, ca legendarul Tour d’Au- 
vergne, prezent, la apelul datoriei. 

Căci peste vremelnicia lucrurilor şi a oamenilor 
el este unica realitate vie şi eternă, a acestui neam. 

Şi ca şi Hristos, i-am putea spune: »Tu eşti Petre 
şi pe tine voi zidi biserica Meat. 

Primul sol al eliberării 


Răsfoind plictisit o gazetă, ochi-mi poposiră, o 
clipă, fugar, pe ultima pagină, a ştirilor mărunte şi 
a necroloagelor, pe cari rar le citeşte cineva (poate 
vreun pensionar întârziat, ce caută să numere câţi 
au mai rămas din generaţia lui) — privirea-mi fu 
atrasă de un necrolog, — din imensul şirag întins 
pe două coloane: f General Iancu Jitianu. Am tre¬ 
sărit, cuprins de mirare şi de tristeţe. De mirare, 
căci îl ştiam pe bătrânul General, în plina vigoare; 
oltean trunchios în care seva nu secase încă — şi 
de tristete, ^i^cfclsi una din 

cele mai frumoase pagini din tinereţea mea, iar 
moartea lui neaşteptată, îmi răscolea în suflet atâtea 
duioase amintiri. 

Era în 1919. Banatul, singura provincie de peste 
Carpati, reîntoarsă prin gratia divină a Proniei ce¬ 
reşti, la sânul Patriei-Mame, nu fusese încă în fapt 
ocupată. Sârbii ridicau pretenţii neîntemeiate şi mâ- 
răind — fuseseră siliţi să evacueze, pământul ce nu 
le aparţinea şi pe care vroiau să-l uzurpe prin forţă. 
După ocupaţia vremelnică a trupelor franceze, Ro¬ 
mânii, fuseseră chemaţi să ia în primire provincia 
eliberată, unde sufletele de fraţi, ale Bănăţenilor, îi 
aşteptau cu înfrigurare şi bucurie. Sortul, acestei ad¬ 
mirabile misiuni, căzu asupra Diviziei Il-a, a Diviziei 
oltene, ce în prima parte a războiului întregirii, fă¬ 
cuse atât în Carpati cât şi n Moldova, minuni de 
vitejie, încununându-se cu laurii biruinţei. Generalul 
Iancu Jitianu era comandantul Diviziei, iar cel ce 

smulge amintirii aceste firave rânduri, tânăr sublo¬ 
cotenent, aparţinea şi el statului major al Diviziei 
Il-a, făcând parte din Justiţia Militară. Am .avut deci 
posibilitatea de a trăi, în apropierea defunctului ge¬ 
neral, a-i cunoaşte şi personalitatea lui plină de 
farmec şi virtuţile ostăşeşti. Era un înflăcărat Pa¬ 
triot, un admirabil ostaş şi un minunat camarad şi 
om de lume, evidenţiind cu prisosinţă obârşia lui 
de veche boerie olteană. (Şi acum există în Craiova 
fântâna boeriior JttienL) Parcâ’l văd ca acum: înalt, 
spătos, bine legat, cu ovalul fetei lui de legionar 
roman, încadrat de o bărbuţă mică şi neagră, care 
adăoga o nuanţă de energie virilă, frumosului său 
chip bărbătesc. Cu un cuvânt, o siluetă robustă de 
oltean chipeş, vânjos şi vioi. Parcâ'l văd şi acuma, 
în penumbra atâtor ani scurşi, transfigurat şi vibrând 
de emoţie şi de măreţia clipei, în ceasul acela ne¬ 
uitat când împărtăşea trupei şi ofiţerilor misiunea 
frumoasa ce aveau: de a lua în primire Banatul 
Românesc. 

A fost un marş triumfal pe care nu-1 voi uita 
niciodată ?i care fflPa IttVţi’îfat, un şirele articole 
intitulate »Spre Pământul Făgăduinţei*, ce au apărut 
— illo tempore — în gazeta »Banatul« a neuitatului 
Avram Imbroane şi pe cari, dacă voi avea norocul 
să-le regăsesc, le voi republica, ca document al 
vremii, fiindcă amintirea, oricât de credincioasă, nu 
poate reda cu toată prospeţimea, şi cu toată vigoa¬ 
rea, entusiasmul nebun al Bănăţenilor, şi admirabila 
primire a trupelor româneşti, în Lugojul românesc, 
oraş în care o ciudată predestinare avea să mă 
readucă după 20 de ani. 

Staţiile prin care a trecut trenul nostru militar, 
erau întestate de lume: bătrâni, femei, copii, toti în 
costume naţionale. O profuziune de tricolor, flori, 
urale şi cântece. Şi generalul nostru, peste tot, gă¬ 
sea cuvinte frumoase de duioasă regăsire, de fră¬ 
ţească salutare; şi glasul lui vibra peste tot de en¬ 
tuziasm şi de admirabilă simţire românească. 

Iar, când Lugojul, îmbrăcat în haine de sărbătoare 

şi în sunete de clopote, strâns tot, în piaţa cea mare, 
cu episcopul Frenfiu şi tot soborul de preoţi în 
odăjdi, — cu corul lui Vidu — ne-a primit, ca o 
adevărată Intrare în Ierusalim — entuEiasmul nostru 
ajuns la paroxism, a atins culmi de nebănuită mă¬ 
reţie. Iancu Jitianu, — generalul român, voinic şi 
chipeş, primul sol al eliberării plângea cu adevărat: 
lacrimi de bucurie, lacrimi de mândrie, lacrimi de 
duioşie... Fraţii se regăsise! 

Iată de ce citirea acestei veşti triste, trecute, ca 
un simplu fapt divers în pagina 4-a a »Universul«, 
la coloană lungă a necroloagelor, mi-a scormonit 
trecutul şi m a făcut să reiau în mână condeiul de 
mult părăsit, ca să le reamintesc bănăţenilor, cine a 
fost primul sol al eliberării lor; că acel modest 
General a trecut în lumea drepţilor; şi redeşteptân- 
du-le, aceste amintiri duioase, să retrăiască odată cu 
mine, frumuseţea acestor clipe, de mult apuse şi să 
verse şi ei, o lacrimă pe mormântul proaspăt des¬ 
chis al Generalului Iancu Jitianu! 

Unirea 


Era în August nouă sute şai’ş’p’ce 
Destinul şi-aruncase’n fine, zarul. 
Ostaşii noştri vajnici într’un iureş 
Cu pieptul lor împinseră hotarul. 

Carpafii, ce atât amar de vreme 
Ne-au stăvilit cu cruntă vitregie 
S'au prăbuşit; iar acvila romană 
Şi-a regăsit străbuna bărbăţie. 


ŞRh'liî'iregăsiti, 1 î$P tfete 1 rtVâtia clu J 

Iar mâinile frăţeşti se încleştară; 
jurând ca să păstreze pe vecie 
Nestrămutate sfintele hotară. 

Hotarele dospite cu a lor sânge 
Cu miile de trupuri de flăcăi 
Ce putrezesc şi-acuma neştiute 
Prin văgăuni, prin râpe şi prin văi. 

Căci Dacia străveche ne fu vatra 
In glia ei, trecutu’şi tine spuza 
Iar Decebal ferice doarme’acuma 
In groapa lui la Sarmisegetuza. 

Azi, când s’au scurs de atunci două decenii, 
Azi, hunicele hoarde jinduesc 


Să fure iarăşi glia strămoşească 
Să frângă iarăşi trupul românesc. 

Să spurce iar cu cizma lor murdară 
Acest pământ ce pururi fu roman 
Să calce iar, nepoţii lui Atila 
In Dacia divinului Traian. 

N’ajunse-oare un secol de robie 
In care s’au purtat ca nişte câini ?! 
N’ajunse c’am fost slugi, în glia noastră 
Iar cei veniţi din Asia, stăpâni?! 


Să ştie însă — azi le-o spunem verde — 
Să-şi mute gândul, hămesita ceată! 

Din sfânta noastră glie, nici o brazdă 
Nu vor putea să rupă, niciodată! 

N’auisuferitdpn^WnRioartefl^pe <rotftă 

Şi Horia şi Cloşca şi Crişan. 

Ne-ar blestema crunt, Iancu, de la Ţebea 
Viteazul, neînfricatul Căpitan. 

Pân’ n’o seca în inimele noastre 
Mândria veche-a sângelui latin 
Nu va putea vrăşmaş să ne’ncovoae 
Nu vom trăi nicicând sub jug străin. 


Iar dacă vor pământ, cu dinadinsul 
Ei bine! să cuteze şi să vie 
Noi generoşi, vom da la fiecare 
O palmă de pământ, pentru vecie. 

Vor pătimi la fel cu Robert Craiul 
Ce tara vrând cu oştile-i să’nnece 
Scapă fugind. Să înveţe odată Hunii 
Parola că »Pe-aicea nu se trece*! 


Căci, noi avem în sânge dorul luptei 
L’am isvodit din cronici bătrâneşti 
Stă scris acolo cetluit cu sânge 
Călugăreni, Rovine, Mărăşeşti. 

Le-am mai făcut odată dârz dovada 
Şi duşi nebuni în luptă, că tempesta 
Nu ne-au oprit nici pusta şi nici Tisa 
Şi-am poposit măreţ la Buda-pesta. 

Iar de-or pieri cei vii până la unul 
Spre-a apăra hotarele lor sfinte 
Se vor lupta femeile şi pruncii 
Şi s’or scula şi morţii din morminte. 

Marea Generaţie 

(Fragment dintr’o conferinţă ţinută în 1936 
la Teatrul Passalaqua, Brăila). 


Acum, după ce v’am vorbit D-lor, despre ceia ce 
înseamnă o generaţie subt aspectul etnic, etic şi 
istoric; după ce am apologiat cele două mari ge¬ 
neraţii precursoare — cea de la 1848 care a făcut 
Unirea şi ne-a dat Dinastia străină, punând capăt 
luptelor fraticide şi ale zvârcolirilor pentru domnie 
şi cea de la 1877, care ne-a dăruit Independenta şi 
Regatul — dati-mi voe să închei cu câteva consi- 


constatărilor tăcute de mine in decurs de 9.0 de ani 
de la marea revărsare de energie, ce a fost Răz¬ 
boiul cel mare. 

Noi, ceştia, azi intre 40 şi 60 de ani, înfrânţi şi 
înconvoiati acum de viată, avem mândria pe care 
mulţi ar râvni-o de a ne intitula pe drept cuvânt: 
Ctitorii României actuale. Cu generozitatea tinereţii, 
cu avântul sublim al iubirii de tară, am dat tot — 
fără a cere nimic, fără a spera nimic, fără a scruta 
vre-o eventuală recompensă sau alte beneficii. Mă¬ 
reţia actului moral, după Guyau, constă tocmai în 
această desinteresare. Mufii din noi au semănat cu 
trupurile lor drumul Isbânzei —cei mai fericiţi poate 
— putinii ce am rămas, am fi aşteptat dacă nu 
dreptul la recunoştinţă — floare rară ce înfloreşte 
numai pe piscurile sufletului omenesc — cel puţin o 
mai multă preţuire, sau o posibilitate de viaţă mai 
bună. Cu tristele am constatat şi cu durere trebu'e 
să o spun, că fenomenul nu sa produs şi speranţele 

nostre au fost înşelate. Oficialitatea surdă şi oarbă ca 
totdeauna, uscată la suflet şi greoae la cap, na 
crutat nici o vexaţiune marilor făuritori ai gloriei. 
Ca să nu fim învinuit de insinuare, voi ilustra cele 
spuse cu un exemplu personal. Am luat parte în 
ambele campanii, iar în prima am primit răni grele. 
Duşmanii mau cules, abia mai suflând, din jurul 
Sibiului, în luptele grele, ce-au marcat începutul 
retragerei. După război, în Ardealul eliberat, am 
fost numit magistrat întrun oraş mic, fără perspec¬ 
tivă : Am bătut de 100 de ori drumurile Bucureştilor, 
solicitând o mutare în Sibiul, în care sângerasem. 
De fiecare dată mă întorceam uşurat de bani, dar 
încărcat de promisiuni. Fiecare mişcare însă, con¬ 
ţinea nume de băeti tineri, domnişori, în mare parte 
ambuscati, ce nu mirosiseră praful de puşcă. Miniştri, 
neînţelegători ca totdeauna la durerile celor mici şi 
obscuri, nu puteau înţelege ^imperativul categoric 
şi moral* al fostului luptător care vrea să trăiască 
acolo unde văzuse moartea cu ochii. Un caz izolat 
şi mărunt, bD-1o^i elocveritjiiînsâ vţJrilrraQl (îhîşuşi. Sunt 
poate alte amărăciuni şi mai mari... invalizi cu o 
pensie de mizerie, orfani ce mor de foame... Nu 
insist, nu critic, constat. 

Noi însă socotim, aceste mici amărăciuni, ca mici 
accidente trecătoare pe portativul vieţii. Marea Gene¬ 
raţie, rămâne, Marea generaţie şi pigmei se găsesc 
peste tot şi totdeauna. Nici suferjnta, nici foamea, 
nici vexaţiunile Mirmidonilor politici nu ne poate răpi 
ceva, onoarea noastră sfântă — panaşul de luptă¬ 
tor în marele război, de ctitor al României Moderne. 
Şi fiecare din noi poate spune, cu mândria solda¬ 
ţilor napoleonienii de la Austerlitz: »Şi eu sânt din 
marea gardă*. 

